OpenLLM-France/wikimedia huggingface dataset:
# Condrita ordinària

Les condrites ordinàries, també anomenades condrites O, són una classe de condrites. Són, de lluny, el grup més nombrós de meteorits i constitueixen al voltant el 87% de totes les troballes, fet pel qual són anomenats "ordinaris". Es creu que les condrites ordinàries es van originar a partir de tres asteroides progenitors, amb els fragments que formen els grups de condrita H, condrita L i condrita LL respectivament.

## Origen

Un probable cos parental de les condrites H (que comprèn al voltant del 46% de les condrites ordinàries) és de (6) Hebe, però el seu espectre és diferent probablement a causa d'un component de massa fosa d'impacte metàl·lic.
És probable que les condrites ordinàries comprenguin una mostra detallada d'uns quants asteroides que han enviat molts fragments cap a la Terra en el moment actual de la història del sistema solar. D'altra banda, a les observacions fetes a (243) Ida per la nau espacial Galileo es va trobar que el desgast de la superfície d'Ida, i els espectres de reflexió de parts recentment exposades de la superfície s'assemblaven als meteorits OC, mentre que les regions més antigues coincidien amb els espectres d'asteroides de tipus S.

## Composició química

Les condrites ordinàries comprenen tres agrupacions, mineralment i químicament diferents. Difereixen en la quantitat de ferro total, de ferro metàl·lic i òxid de ferro en els silicats:
* Les condrites H tenen la major quantitat de ferro, metall alt, però menor òxid de ferro (Fa) en els silicats;
* Les condrites L tenen una menor quantitat de ferro, metall inferior, però major òxid de ferro (Fa) en els silicats;
* Les condrites LL tenen una baixa quantitat de ferro i un metall baix, però tenen el contingut més alt d'òxid de ferro (Fa) en els silicats.

## Referències

* ↑ «The Catalogue of Meteorites. Meteorite frequencies by group» (en anglès). Natural History Museum. [Consulta: 9 setembre 2017].
* ↑ «Asteroid Initiative Workshop Cosmic Explorations Speakers Session» (en anglès). NASA. [Consulta: 9 setembre 2017].
* ↑ Gaffey, M. J.; Gilbert, S. L. «Asteroid 6 Hebe: The probable parent body of the H-Type ordinary chondrites and the IIE iron meteorites». Meteoritics & Planetary Science, 33, 1998, pàg. 1281. Bibcode: 1998M&PS...33.1281G.
# Mitologia inca

Localitzada al Cusco, al Perú, la mitologia inca estava formada per una sèrie de llegendes i mites de la religió politeista de l'Imperi Inca.
Als seus déus, el poble inca els retia culte i sacrificis, de la mateixa manera que en altres mitologies. Alguns noms de déus es repetien o es deien igual a diferents províncies del poble inca. Més endavant, tots aquests noms s'unificaren i formaren el que s'anomena panteó inca de divinitats.
Els inques feien servir la ciència de la cosmologia juntament amb els seus rituals i, pel que s'ha descobert, havien desenvolupat mètodes molt avançats d'observació de les estrelles, períodes temporals, etc.

## Principals déus inques

* Viracocha: Déu creador
* Inti: Déu del sol
* Mama Quilla: Deessa de la Lluna, protectora de les dones.
* Pacha Mama: Deessa de la terra i de la fertilitat agrícola
* Mama Sara: Deessa de l'aliment.
* Pachacamac: Déu creador a la costa.
* Mama Cocha: Deessa del mar.
* Illapa: Déu del llamp i el llampec.
# Har Gobind Khorana

Har Gobind Khorana (Raipur Província del Panjab, Índia Britànica 1922 - Concord, Massachusetts, EUA 9 de novembre de 2011) fou un biòleg molecular i professor universitari nord-americà, d'origen indi, guardonat amb el Premi Nobel de Medicina o Fisiologia l'any 1968.

## Biografia

Va néixer el 9 de gener de 1922 a la ciutat de Raipur, situada en aquells moments a l'Índia colonial britànica o Raj Britànic i que avui dia forma part de la regió del Panjab al Pakistan. Va estudiar química a la Universitat de Panjab de Lahore, on es graduà l'any 1945, i posteriorment realitzà el seu doctorat a la Universitat de Liverpool l'any 1948. Així mateix amplià els seus estudis a l'Institut Tecnològic Federal de Zúric, treballant al costat de Vladimir Prelog, i a la Universitat de Cambridge, i després fou nomenat professor a la Universitat de la Columbia Britànica, la Universitat de Wisconsin i l'Institut Tecnològic de Massachusetts. L'any 1960 aconseguí la ciutadania nord-americana.

## Recerca científica

Durant la seva estada a l'Institut Tecnològic Federal de Zúric treballà al costat d'Alexander Todd, realitzant investigacions sobre els nucleòtids, els compostos que formen les unitats estructurals dels d'àcids nucleics ADN i ARN.
Posteriorment la seva recerca versà sobre la forma en la qual s'uneixen les substàncies bàsiques genètiques per a determinar la composició química de noves cèl·lules així com la funció d'aquestes, aconseguint grans avanços en el desxiframent del codi genètic. L'any 1968 fou guardonat amb el Premi Nobel de Medicina o Fisiologia per la descripció del codi genètic i el seu impacte en la síntesi proteica, premi que compartí amb Robert W. Holley i Marshall Warren Nirenberg.
L'any 1970 aconseguí, per primera vegada, la síntesi completa d'un gen de l'ARN transportador de l'alanina del llevat.

## Enllaços externs

* «Har Gobind Khorana» (en anglès). The Nobel Prize. The Nobel Foundation.
# Goetz

Goetz és el nom dels següents personatges:
* Alphonse Goetz (1865, Estrasburg – 1934, Chaumont-en-Vexin), jugador d'escacs
* Franklin Albricias Goetz (Alacant, 1892 - Pully, 1972), polític republicà i mestre a l'Escola evangelista d'Alacant que va ser president de la Diputació
* Henri Goetz (1909-1989), pintor francès i gravador surrealista nord-americà
* Hermann Goetz (Königsberg, Prússia Oriental, 1840 - Zuric, Suïssa, 1876), compositor alemany
* Hugo Goetz (Chicago, Illinois, 1884 – Foley, Alabama, 1972), nedador estatunidenc
* Julia Goetz Maurez (Alsàcia, segle xix - Alacant, 1930), pedagoga innovadora que desenvolupà la seva tasca a Alacant
# Francisco Ricci

Francisco Ricci (també conegut com a Francisco Rizi, 1614 - El Escorial, 1685) fou un pintor barroc espanyol. El seu pare Antonio Ricci era un pintor italià arribat a Espanya per a treballar en la decoració del monestir de l'Escorial, sota les ordres de Federico Zuccaro. Antonio va contreure matrimoni amb una espanyola i es va instal·lar a Madrid, castellanitzant el seu cognom com Rizi. A Madrid naixerien Juan Ricci el 1600, qui també seria pintor, i Francisco Ricci el 1614.
Va ser aprenent de Vicente Carducho i va treballar per a la casa reial a partir de 1639. Juntament amb Juan Carreño de Miranda i Francisco Camilo, va desenvolupar l'escola madrilenya del barroc espanyol, treballant sobretot en les decoracions de les esglésies de la cort i l'escenografia del teatre del Buen Retiro, del que va ser director. La seva obra més coneguda és l'Auto de fe en la plaza Mayor de Madrid (Museu del Prado).
# Lyconus pinnatus

Lyconus pinnatus és una espècie de peix pertanyent a la família dels merlúccids.

## Descripció

* Pot arribar a fer 35 cm de llargària màxima.
* Cua filamentosa.

## Hàbitat

És un peix marí, pelàgic-oceànic i de clima polar que viu entre 150 i 700 m de fondària (si més no, els joves). Els individus adults viuen a la plataforma continental i les elevacions submarines.

## Distribució geogràfica

Es troba a l'Atlàntic sud, probablement circumantàrtic.

## Observacions

És inofensiu per als humans.

## Referències

* ↑ Günther A., 1887. Report on the deep-sea fishes collected by H. M. S. Challenger during the years 1873-1876. Rep. Sci. Res. Voy. H.M.S. Challenger v. 22 (pt 57). i-lxv + 1-268.
* ↑ Günther, A., 1887. Report on the deep-sea fishes collected by H. M. S. Challenger during the years 1873-1876. Report on the Scientific Results of the Voyage of H. M. S. Challenger v. 22 (pt 57): i-lxv + 1-268, Pls. 1-66.
* ↑ The Taxonomicon (anglès)
* 1 2 3 4 FishBase (anglès)
* ↑ Cohen, D.M., 1986. Merlucciidae. P. 324-326. A: M.M. Smith i P.C. Heemstra (eds.). Smiths' sea fishes. Springer-Verlag, Berlín.
* ↑ Lloris, D., J. Matallanas i P. Oliver, 2005. Hakes of the world (Family Merlucciidae). An annotated and illustrated catalogue of hake species known to date. FAO Species Catalogue for Fishery Purposes. Núm. 2. Roma, FAO, 2005. 57 p.
* ↑ Cohen, D.M., 1986. Merlucciidae. P. 324-326.

## Bibliografia

* Cohen, D.M., T. Inada, T. Iwamoto i N. Scialabba, 1990. FAO Species Catalogue. Vol. 10. Gadiform fishes of the world (Order Gadiformes). An annotated and illustrated catalogue of cods, hakes, grenadiers and other gadiform fishes known to date. FAO Fish. Synop. 10 (125). 442 p.
* Eschmeyer, William N., 1990: Catalog of the Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
* Encyclopedia of Life (anglès)
# Mondilhan

Mondilhan és un municipi del departament francès de l'Alta Garona, a la regió d'Occitània.
# Vincent Enyeama

Vincent Enyeama (Estat de Kaduna, 29 d'agost de 1982) és un porter de futbol nigerià. Des del 2002 ha estat internacional per la selecció nigeriana. Actualment juga pel Lille OSC de la lliga francesa.

## Referències

* ↑ Strack-Zimmermann, Benjamin. «Vincent Enyeama» (en anglès). [Consulta: 21 desembre 2017].
* ↑ «The Israel Football Association». Arxivat de l'original el 2011-10-04. [Consulta: 21 desembre 2017].
# Greix de mamífer marí

Els mamífers marins tenen una espessa capa de greix subcutani que, en algunes espècies, pot representar fins a la meitat de la massa total d'un individu en determinades fases vitals. Aquest greix està molt vascularitzat, és ric en fibres de col·lagen i serveix com a aïllament i reserva d'energia. Així mateix, contribueix a la forma hidrodinàmica del cos d'aquests animals i la seva flotabilitat. El greix és un concepte diferent de l'espermaceti i és el principal motiu de la caça de balenes.

## Referències

* ↑ Iverson, 2008, p. 115.
* ↑ Iverson, 2008, p. 115 i 116.

## Bibliografia

* Iverson, S. J. «Blubber». A: Encyclopedia of Marine Mammals (en anglès). 2a edició. Academic Press, 2008. ISBN 978-0-12-373553-9. OCLC 804704941.
# Maluginense

Maluginense (llatí: Maluginensis) va ser una família patrícia de la gens Cornèlia que apareix als primera temps de la República i desapareix abans de les guerres samnites. La família sembla que era originada en els Cos (Cossus), ja que inicialment els dos cognoms apareixen junts, però després van formar branques separades.
Personatges destacats van ser:
* Servi Corneli Cos Maluginense, cònsol el 485 aC
* Luci Corneli Cos Maluginense, cònsol el 459 aC
* Marc Corneli Maluginense, membre del segon decemvirat
* Marc Corneli Maluginense, cònsol el 436 aC
* Publi Corneli Maluginense, tribú amb potestat consolar el 404 aC
* Publi Corneli Maluginense, tribú amb potestat consolar el 397 aC i el 390 aC
* Publi Corneli Maluginense Cos, cònsol el 393 aC
* Marc Corneli Maluginense (censor), censor el 393 aC
* Servi Corneli Maluginense (tribú), tribú amb potestat consular set vegades al segle iv aC
* Marc Corneli Maluginense (tribú), tribú amb potestat consular per dues vegades al segle IV aC
* Servi Corneli Maluginense (magister equitum), magister equitum el 361 aC

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 909.
# Georges Reeb

Georges Reeb (Saverne, 12 de novembre de 1920 - Estrasburg, 6 de novembre de 1993) va ser un matemàtic francès.

## Vida i obra

Nascut a Alsàcia, va començar els seus estudis universitaris de matemàtiques a la universitat d'Estrasburg el 1939, però aviat la universitat va ser traslladada a Clermont-Ferrand després de l'ocupació alemanya de França durant la Segona Guerra Mundial. El 1948 va obtenir el doctorat amb una tesi dirigida per Charles Ehresmann sobre foliacions, camp de recerca en el que ell i el seu mestre van ser pioners. Després de ser uns anys professor a la universitat de Grenoble, el 1963 va retornar a Estrasburg on va ser professor la resta de la seva vida.
Reeb va ser president de la Société Mathématique de France (1967), fundador i director de l'IRMA (Institut de Recerca Matemàtica Avançada) (1967-1972) i va rebre el premi Petit d'Ormoi el 1971.
A partir dels anys 1970's i després de llegir el llibre d'Abraham Robinson es va convertir en un ardent defensor i propagador de l'anàlisi no estàndard, advocant per una reconciliació entre intuïcionisme i formalisme.

## Referències

* ↑ Friedelmeyer, 1994, p. 2.
* ↑ Audin, 2008, p. 368.
* ↑ Friedelmeyer, 1994, p. 3.
* ↑ Diener, 1993, p. 3.
* ↑ Lobry, 1989, p. 274 i ss.
* ↑ Friedelmeyer, 1994, p. 37 i ss.

## Bibliografia

* Audin, Michèle «Differential Geometry, Strasbourg, 1953» (en anglès). Notices of the American Mathematical Society, Vol. 58, Num. 3, 2008, pàg. 366-370. ISSN: 0002-9920.
* Campos, Alberto «Georges Reeb, 1920 - 1993» (en castellà). Lecturas Matemáticas, Vol. 16, Num. 1, 1995, pàg. 131-140. ISSN: 0120-1980.
* Diener, Francine «Georges Reeb (1920-1993)» (en francès). La Gazette des mathématiciens, Num. 58, 1993, pàg. 3. ISSN: 0016-5549.
* Friedelmeyer, J.P. (editor) «En hommage à Georges Reeb» (en francès). L'ouvert, Num. Spècial, 1994, pàg. 1-111. Arxivat de l'original el 2023-01-28. ISSN: 0290-0068 [Consulta: 21 gener 2023].
* Fruchard, Augustine. Colloque Trajectorien à la Mémoire de Georges Reeb et Jean-Louis Callot (en francès). IRMA, Univ. de Louis Pasteur et C.N.R.S, 1995.
* Lobry, Claude. Et pourtant... ils ne remplissent pas $\mathbb {N}$ (en francès). Aléas, 1989. ISBN 9782908016031.

## Enllaços externs

* O'Connor, John J.; Robertson, Edmund F. «Georges Reeb» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Gaba energia

Gaba Energía és el nom comercial de Gaba comercialitzadora d'electricitat S.L.U., una empresa Gallega tecnològica dedicada a la comercialització d'energia elèctrica 100% renovable. El seu domicili social se situa a Lugo. Des del 2022 dona servei al mercat espanyol peninsular. El nom deriva del neurotransmissor Àcid γ-aminobutíric, que produeix tranquil·litat.
Gaba desenvolupa dues activitats: la comercialització d'energia renovable principalment a particulars i la venda d'instal·lacions d'autoconsum, productes de mobilitat, manteniment i eficiència energètica a través de Gaba Store, la botiga virtual.
Destaca el seu ús d'intel·ligència artificial per personalitzar preus als clients, optimització automàtica de potència, predicció de consum i recomanacions; així com la utilització de blockchain en la contractació.

## Referències

* ↑ «Gaba Energía». .
* ↑ «La comercializadora de luz Gaba espera tener 400.000 clientes antes de 2032». .

## Enllaços externs

* Pàgina oficial de Gaba
# Línia evolutiva de Feebas

Aquesta línia evolutiva de Pokémon inclou Feebas i Milotic.

## Feebas

Feebas és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i evoluciona a Milotic.

## Milotic

Milotic és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i evoluciona de Feebas.

## Referències

* 1 2 3 «Feebas» (en anglès). pokemon-index, 2010. [Consulta: 9 juliol 2012].
* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Feebas a Bulbapedia (anglès)
* Milotic a Bulbapedia (anglès)
Espècies de Pokémon :
# Universitat Estatal d'Oregon

La Universitat Estatal d'Oregon (en anglès Oregon State University, OSU) és una universitat pública estatunidenca situada a Corvallis (Oregon). La formen dos campus: el campus principal situat a Corvallis i un altre campus situat a Bend.
A nivell esportiu, els Oregon State Beavers defensen els colors taronja i negre de la universitat.

## Referències

* ↑ «Oregon State University» (en anglès), 23-11-2021. [Consulta: 21 gener 2022].
# Greisch

Greisch (en luxemburguès: Gräisch) és un poble del municipi de Habscht al cantó de Capellen del Luxemburg, situat a la vall de l'Eisch. El 2018 tenia 182 habitants.
Fins que el 1824 va fusionar amb Simmer, era un municipi independent. El 2018 Simmer va fusionar amb Hobscheid. El municipi nou va prendre el nom de Habscht.

## Referències

* ↑ «La commune se présente» (en francès). Ajuntament de Habscht. [Consulta: 27 octubre 2021].
# Malý Šariš

Malý Šariš és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1248.
# Georges Renaud

Georges Renaud (8 de gener de 1893, Nancy – 28 de juliol de 1975, Peille) fou un jugador d'escacs francès, que va també exercir, dins el món dels escacs, com a teòric, compositor de problemes, àrbitre, i organitzador de torneigs.

## Resultats destacats en competició

Renaud va guanyar el Campionat d'escacs de França a París el 1923. Va representar França a la I Olimpíada d'Escacs no oficial a París 1924, i a la I Olimpíada d'Escacs a Londres 1927.

## Difusor del joc

Entre gener de 1922 fins a 1930, va ser titular d'una de les més cèlebres columnes d'escacs a la premsa francesa, a L'Éclaireur de Nice. Des de la seva columna, va popularitzar els problemes d'escacs.

### Teòric dels escacs

Com a teòric dels escacs, és autor de "Le problème d'échecs" (1924) – conjuntament amb Alain Campbell White, "Les échecs" (1945) – conjuntament amb el també campió de França Victor Kahn, "L'art de faire mat" (1947), "Les six candidats au championnat du monde" (1948) "La partie espagnole" (1949), i "Les échecs dans la monde 1951" (1952).

## Notes i referències

* ↑ Eric Delaire. «Championnats de France» (en francès).
* ↑ «Equip francès a l'olimpíada d'escacs de París 1924» (en anglès). olimpbase.org. [Consulta: 26 setembre 2011].
* ↑ «Equip francès a l'olimpíada d'escacs de Londres 1927» (en anglès). olimpbase.org. [Consulta: 26 setembre 2011].
* ↑ Les dades de la versió en anglès són: Georges Renaud i Viktor Kahn, The Art of the Checkmate, Dover Publications, 1963, p. 89. ISBN 0-486-20106-6
* ↑ «Nota biogràfica de Georges Renaud» (en francès). heritageechecsfra. [Consulta: 26 setembre 2011].
# Gaana

Gaana és un estil de música tàmil, originari de les regions locals de Chennai a l'Índia.
Les primeres cançons es van fer per lloar el record de les persones mortes i les seves biografies, i van evolucionar gradualment cap a cançons estratègiques de reformadors socials. Principalment les cançons es caracteritzen per una percussió viva, melodies de ritme ràpid a tres pulsacions. El principal origen de les cançons gaana va ser Chennai del Nord (vada chennai).
Isaivani és una de les cantants d'aquest estil.

## Referències

* ↑ «`Gaana' Ulaganathan bags 3 more film offers» (en Indian English). The Hindu, 02-04-2006.
* ↑ «Tamil 'Gaana'».
* ↑ Muralidharan, Kavitha «The girl who has made it big in the male-dominated world of gaana» (en Indian English). The Hindu, 26-11-2020. ISSN: 0971-751X.
# Línia evolutiva de Duskull

Aquesta línia evolutiva de Pokémon inclou Duskull, Dusclops i Dusknoir.

## Duskull

Duskull és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus fantasma i evoluciona a Dusclops.

## Dusclops

Dusclops és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus fantasma. Evoluciona de Duskull i evoluciona a Dusknoir.

## Dusknoir

Dusknoir és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus fantasma i evoluciona de Dusclops.

## Referències

* 1 2 3 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Duskull a Bulbapedia (anglès)
* Dusclops a Bulbapedia (anglès)
* Dusknoir a Bulbapedia (anglès)
Espècies de Pokémon :
# Clyde

«Clyde» té aquests significats:
# Molí de la Pardina

El Molí de la Pardina és una obra de la Cellera de Ter (Selva) inclosa a l'Inventari del Patrimoni Arquitectònic de Catalunya.

## Descripció

El molí està compost per l'afegiment i adossat de diverses construccions, la suma de les quals dona com a resultat el complex fabril actual, conegut popularment com “el Molí de la Pardina”.
L'edifici central, de planta rectangular, es tracta d'una construcció de dues plantes coberta amb una teulada a dues aigües de vessants a laterals i coronat amb un frontó triangular i esgraonat. Tant el primer com el segon pis, han estat resolts amb el mateix plantejament formal, que consisteix en la disposició de tres obertures rectangulars per pis, emmarcades amb una solució de rajol arrebossat. En l'actualitat les tres obertures de la planta baixa estan tapiades per tal d'evitar, de ben segur, els espolis i els actes vandàlics.
A l'esquerra trobem adossat un gran cos longitudinal de dues plantes i coberta a dues aigües de vessants a façana. Tant les obertures de la planta baixa com les del primer contemplen la mateixa solució, és a dir obertures rectangulars emmarcades per una solució de rajol arrebossat. Tot i això, aquest ritme o uniformitat compositiva queda estroncada per la presència, en la planta baixa, d'un gran portal que consta de llinda monolítica conformant un arc pla i muntants de pedra ben escairats.
Aquestes dues construccions, les quals esdevindrien la part nuclear del molí, estan ubicades sobre un pòdium d'uns 50 centímetres d'alçada.
Immediatament adossat a la part dreta de l'edifici central, trobem una important construcció de planta baixa i coberta a dues aigües de vessants a laterals que comprèn una sèrie d'obertures rectangulars, emmarcades per una solució de rajol arrebossat.
Darrere del molí trobem un element decisiu per a la funcionalitat del molí com és la bassa d'aigua.

## Història

El Molí de la Pardina va tenir un funcionament continuat i ininterromput de 120 anys, concretament des del 1850 - data en què es va construir- fins al 1970 - any en què es va clausurar-.
Tot i ser conegut popularment com el Molí de la Pardina, també se'l coneixia com el molí d'en Sabench o de la Cellera. Pertanyia originàriament a la propera casa de la Pardina i estigué en funcionament al llarg del segle xix i fins als anys quaranta del XX. El 1944 va ser totalment reformat amb maquinària molt moderna i un sistema d'estructures de fusta que esmorteïa les vibracions. Amb aquesta modernització es va convertir en un dels molins fariners més importants de les comarques de Girona, i va estar en funcionament fins als anys setanta del segle passat.

## Referències

* 1 2 3 4 5 6 7 8 «Molí de la Pardina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2017].